SONDAJ. Topul politicienilor în care au încredere românii. Klaus Iohannis și Emil Boc, pe primele locuri.
Anca Dragu (PLUS) a spus că Guvernul Năstase a fost cel mai performant. Șefa Senatului a susținut că declarația despre Năstase a fost răstălmăcită. Nici Adrian Năstase, nici Anca Dragu nu sunt în topul politicienilor în care au încredere românii.
"De la dreapta, cu drag pentru stânga", compliment neașteptat venit de la actuala șefă a Senatului, Anca Dragu, pentru fostul premier, PSD-istul Adrian Năstase."În momentul în care se schimbă miniştrii, ministerele devin destul de greoaie şi reactive. Ai nevoie de această continuitate. Să amintim că cel mai performant Guvern este şi cel care ne-a dus către aderarea la Uniunea Europeană. A fost Guvernul de la începutul anilor 2000, Guvernul condus de Năstase", a spus Anca Dragu.Când a văzut ce reacții a stârnit această declarație, șefa Senatului a revenit cu explicații pe Facebook."Declarația mea nu s-a referit la performanța în sens economic sau politic, așa cum se interpretează în spațiul public, ci la lungimea mandatului, și făceam o pledoarie pentru stabilitatea miniștrilor la conducerea ministerelor pentru măcar 4 ani", a declarat Anca Dragu.În ce politicieni au încredere româniiNici Adrian Năstase, nici Anca Dragu nu sunt în topul politicienilor în care au încredere românii. Un sondaj făcut de Biroul de Cercetări Sociologice arată că aproape 30% dintre români au multă și foarte multă încredere în Klaus Iohannis. Pe locul 2 e primarul de la Cluj, Emil Boc, care are câteva procente peste premierul Cîțu. Urmează Dacian Cioloș, iar Ludovic Orban și Victor Ponta sunt cam la egalitate.La mică distanță e fostul președinte Traian Băsescu, iar fostul șef de la Sănătate, Vlad Voiculescu, a prins și el clasamentul. Pe ultimele două poziții din top 10 sunt, cu același procent combinat de încredere multă și foarte multă, Cătălin Drulă și Dan Barna de la USR.